Presuda Suda (prvo vijeće) od 30. travnja 2024. – Republika Latvija/Kraljevina Švedska
(predmet C-822/21)1
„Povreda obveze države članice – Članak 259. UFEU-a – Direktiva 2014/49/EU – Sustavi osiguranja depozita (SOD) – Članak 14. stavak 3. – Prijenos aktivnosti kreditne institucije iz SOD-a jedne države članice u SOD druge države članice – Prijenos u SOD države članice domaćina doprinosa uplaćenih SOD-u matične države članice tijekom 12 mjeseci koji prethode prijenosu aktivnosti – Obveza – Neprenošenje doprinosa – Koristan učinak – Načelo lojalne suradnje”
Jezik postupka: švedski
Stranke
Tužitelj: Republika Latvija (zastupnici: J. Davidoviča, K. Pommere i I. Romanovska, agenti)
Tuženik: Kraljevina Švedska (zastupnici: H. Shev i O. Simonsson, agenti)
Intervenijenti u potporu tužitelju: Republika Estonija (zastupnik: M. Kriisa, agent), Republika Litva (zastupnici: K. Dieninis i V. Kazlauskaitė-Švenčionienė, agenti), Europska komisija (zastupnici: E. Ljung Rasmussen, A. Nijenhuis, K. Simonsson i D. Triantafyllou, agenti)
Izreka
Kraljevina Švedska povrijedila je obveze koje ima na temelju članka 14. stavka 3. Direktive 2014/49/EU Europskog parlamenta i Vijeća od 16. travnja 2014. o sustavima osiguranja depozita time što je odbila u latvijski sustav osiguranja depozita (SOD) prenijeti doprinose koje je latvijska podružnica Nordee Bank AB uplatila u švedski SOD i koji se odnose na razdoblje od 12 mjeseci koji prethode prijenosu aktivnosti te podružnice u latvijski SOD.
U preostalom dijelu tužba se odbija.
Republika Latvija, Kraljevina Švedska, Republika Estonija, Republika Litva i Europska komisija snosit će vlastite troškove.
____________
1     SL C 119, 14. 3. 2022.